stanford-oval/wikipedia huggingface dataset:
Rauman Poikasoittokunta

Rauman Poikasoittokunta (lyhenne RPS) on perinteikäs Raumalla toimiva puhallinmusiikkia soittava orkesteri, jonka perusti vuonna 1949 Pentti "Pepe" Jalonen. Poikasoittokuntaan kuuluu nimestä huolimatta sekä tyttöjä että poikia. Tyttöjen määrä on nykyään jopa suurempi kuin poikien. Poikasoittokunta on jaettu neljään eritasoiseen kokoonpanoon: A-orkesteriin (noin 60 soittajaa), B-orkesteriin, C-orkesteriin, sekä D-orkesteriin eli puhallinorkesterikouluun. A-orkesteria johtaa Anne Lehtomäki-Koskinen, B-orkesteria Reijo "Takku" Ylinen ja C- ja D-orkestereita Timo Katila.
Saavutuksia

Hopeadiplomi Jungfrau Music Festivaleilla 14.7.2006 Sveitsin Interlakenissa
B-sarjan kolme Suomen mestaruutta 28.–29.4.2007 Tampereella , 2.–3.5.2009 Kuopiossa, 11.–13.4.2014  Pietarsaaressa ja 8.5.2022 Tampereella, sekä B-sarjan toinen sija 22.–23.4.2017 Turussa järjestetyissä puhallinorkesterien SM-kilpailuissa
Voitto marssiorkesterien sarjassa kansainvälisissä Jugend und Music -festivaaleilla 14.7.2008 Itävallan Wienissä
Satakunnan paras 2014
Vuosittaisia esiintymisiä

Vuosikonsertti perustamisen vuosipäivänä ja Pentti Jalosen syntymäpäivänä 11.3.
Vappumarssi vapunpäivänä Rauman kaduilla
Matkat

Poikasoittokunta on kautta aikojen tehnyt useita matkoja toisiin valtioihin. Ensimmäinen matka tehtiin jo vuonna 1953, kun 32 poikaa matkasi Pentti Jalosen johdolla Norjan Gjøvikiin. Tämän jälkeen on seurannut useita matkoja kauaskin, kuten Floridaan. Viimeisimpiä matkoja ovat kilpailumatkat vuonna 2006 Sveitsiin Interlakeniin, 2008 Itävaltaan Wieniin ja 2010 Italiaan Gardajärvelle sekä konserttimatkat 2011 Kreikkaan Kreetalle, 2013 Yhdysvaltoihin Atlantaan ja 2014 jälleen Kreetalle sekä keväällä 2016 Berliiniin Saksaan. Viimeisin matka on tehty 2019 Kreetalle.
Univormut

Poikasoittokunta on tunnettu sinisestä esiintymisasustaan, univormusta. Ensimmäiset univormunsa orkesteri sai jo vuonna 1950, kun osuuskauppa lahjoitti Poikasoittokunnalle samettia esiintymisasun tekoon. Univormuun kuuluu valkoinen kauluspaita, tumma kravatti ja sininen takki. Pojilla asuun kuuluu myös siniset housut ja mustat kengät sekä tytöillä valkoinen hame, valkoiset sukat ja valkoiset kengät. Vappumarssissa asuun kuuluu myös sininen päähine, suikka, ja valkoiset hanskat. Takin rintataskun päälle kiinnitetään musiikkiopistossa suoritetuista tutkinnoista kertovat tähdet ja kaulukseen 5- ja 10-vuotismerkit. Äänenjohtajilla on asuissaan valkeat äänenjohtajan nauhat.
Tuki ry

Rauman Poikasoittokunta toimii Rauman musiikkiopiston alaisuudessa, mutta itse toiminnasta vastaa  tukiyhdistys. Ilman tukiyhdistystä ei soittokunnan toiminta olisi mahdollista. Se järjestää muun muassa leirejä ja matkoja, hankkii soittimia ja nuotistoa, maksaa teostomaksuja, vakuutuksia, palkkoja, järjestää konsertteja ja tukee kaikin tavoin orkesterin toimintaa. Yhdistyksen tärkeänä tehtävänä on myös turvata soittokunnan toiminnan jatkuminen tulevinakin vuosikymmeninä. Se kerää varoja toimintaan sekä talkoin että avustuksin. Vuonna 2014 Tuki ry:n puheenjohtajana toimii Hannu Ollila.
Julkaisuja

Mikko Uola: Ja soitto soi..., Rauman Poikasoittokunnan historia vuosilta 1949–1999
Uutta ja vanhaa -CD-levy, 2003
Kapel puhku ja pauha -CD-levy, 2008
Aiheesta muualla

RPS:n virallinen kotisivu
RPS:n kotisivu englanniksi (Arkistoitu – Internet Archive)
Poikasoittokunnassa ennätysmäärä harrastajia
Poikasoittokunta Satakunnan paras (Arkistoitu – Internet Archive) 2014
Ringu 2

| Ringu 2> リング2 |
| --- | --- |

Ohjaaja:  Hideo Nakata
Käsikirjoittaja:  Hiroshi Takahashi
Tuottaja:  Masato Hara
Säveltäjä:  Kenji Kawai
Kuvaaja:  Hideo Yamamoto
Leikkaaja:  Nobuyuki Takahashi
Pääosat:   Miki Nakatani  Hitomi Sato  Kyoko Fukada  Nanako Matsushima 
Valmistustiedot
Valmistusmaa:  Japani
Tuotantoyhtiö:  Kadokawa Shoten Publishing Co.
Levittäjä:  Tōhō Netflix
Ensi-ilta:  1999
Kesto:  95 min
Alkuperäiskieli:  japani
Edeltäjä:  Ringu
Seuraaja:  Ringu 0: Bâsudei
Aiheesta muualla
IMDb 
Elonet
AllMovie
Infobox OKNimi-testi OK: 
Ringu 2 (jap. リング2, Ringu 2), myös Ring 2 on vuonna 1999 ensi-iltansa saanut japanilainen kauhuelokuva. Sen on ohjannut Hideo Nakata ja se on jatko-osa elokuvalle Ringu. Elokuva kuuluu Ringu-elokuvatrilogiaan ja elokuvan pääosia näyttelevät Miki Nakatani, Hiromi Sato, Kyoko Fukada, Nanako Matsushima ja Rikiya Ōtaka.
Rooleissa

| 0 | 1 | 2 |
| --- | --- | --- |
|  Miki Nakatani   | … |  Mai Takano   |
|  Hitomi Sato   | … |  Masami Kurahashi   |
|  Kyoko Fukada   | … |  Kanae Sawaguchi   |
|  Fumiyo Kohinata   | … |  Tohtori Kawajiri   |
|  Kenjiro Ishimaru   | … |  Etsivä Omuta   |
|  Yurei Yanagi   | … |  Okazaki   |
|  Rikiya Ōtaka   | … |  Yoichi Asakawa   |
|  Yoichi Numata   | … |  Takashi Yamamura   |
|  Nanako Matsushima   | … |  Reiko Asakawa   |
|  Hiroyuki Sanada   | … |  Ryuji Takayama   |
|  Masako   | … |  Shizuko Yamamura   |
|  Rie Inou   | … |  Sadako Yamamura   |
|  Katsumi Muramatsu   | … |  Koichi Asakawa   |
|  Daisuke Ban   | … |  Tohtori Heihachiro Ikuma   |
Aiheesta muualla

Ringu 2 Internet Movie Databasessa (englanniksi)
Revolver (elokuva)

| Revolver |
| --- | --- |

Ohjaaja:  Guy Ritchie
Käsikirjoittaja:   Luc Besson  Guy Ritchie 
Tuottaja:   Luc Besson  Virginie Silla  Marty Katz 
Säveltäjä:  Nathaniel Mechaly
Kuvaaja:  Tim Maurice Jones
Leikkaaja:   James Herbert  Ian Differ  Romesh Aluwihare 
Pääosat:   Jason Statham  Ray Liotta  Vincent Pastore 
Valmistustiedot
Valmistusmaa:   Ranska  Yhdistynyt kuningaskunta 
Tuotantoyhtiö:  Warner Bros.
Levittäjä:  Samuel Goldwyn Films Netflix Lionsgate UK Q16635235 EuropaCorp
Ensi-ilta:  2005
Kesto:  110 minuuttia
Alkuperäiskieli:  englanti
Tuotto:  6 735 963 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Revolver on vuonna 2005 ensi-iltansa saanut rikoselokuva. Elokuvan ohjasi ja käsikirjoitti Guy Ritchie, ja pääosissa ovat Jason Statham ja Ray Liotta.
Elokuva kertoo Jake Greenistä, joka vapautuu vankilasta seitsemän vuoden jälkeen. Jake poikkeaa Machan omistamalla kasinolla, jossa Jake putsaa rahat Machan pelipöydästä. Tästä suivaantuneena Macha lisää Jaken tappolistalle ja lähettää Sorterin, palkkatappajan, joka ei ole koskaan ampunut ohi, ja Paulin, Machan henkivartijan tappamaan kaikki Jaken läheiset.
Rooleissa

| 0 | 1 | 2 |
| --- | --- | --- |
|  Jason Statham  | … |  Jake Green   |
|  Ray Liotta  | … |  Dorothy Macha   |
|  Vincent Pastore  | … |  Zach   |
|  André Benjamin  | … |  Avi   |
|  Mark Strong  | … |  Sorter   |
|  Terence Maynard  | … |  French Paul   |
Revolver Studio

Revolver Studio on Vantaan Myyrmäessä sijaitseva äänitysstudio. Se toimi aikaisemmin Tikkurilassa ja aloitti toimintansa vuonna 1994. Studio on erikoistunut musiikin äänittämiseen, editointiin, miksaukseen sekä masterointintiin, minkä lisäksi se tekee jälkiäänityksiä ja dubbauksia televisio- ja elokuvatuotantoihin. Studion päällikkönä toimii Asko Ahonen.
Studion asiakkaina ovat olleet muun muassa Joel Hallikainen, Tapani Kansa, Tommi Läntinen, Kirka, Muska ja Kake Randelin. Studiossa dubattuja elokuvia ja sarjoja ovat muiden muassa Muumi ja vaarallinen juhannus, Muumi ja punainen pyrstötähti, Veljeni Leijonamieli, Keksijäkylän Lotta, Viiru ja Pesonen, Pipsa Possu ja Ryhmä Hau.
Aiheesta muualla

Kotisivu
Rusolakkimuura

| Rusolakkimuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Lehvämuurat Herpsilochmus
Laji::  dugandi
Kaksiosainen nimi
 Herpsilochmus dugandi  Meyer, 1945 
Katso myös
   Rusolakkimuura Wikispeciesissä   Rusolakkimuura Commonsissa 
Infobox OKNimi-testi OKIUCN-testi OK: 
Rusolakkimuura (Herpsilochmus dugandi) on puumuurien heimoon kuuluva varpuslintu.
Rusolakkimuuraa tavataan Kolumbiassa, Ecuadorissa ja Perussa, ja sen levinneisyysalueen pinta-ala on noin 329 000 km2. Lajia on kuvattu harvinaiseksi, ja se on vähenemässä elinympäristöjen tuhoutumisen vuoksi. Suuren levinniesyysalueen turvin se on kuitenkin luokiteltu elinvoimaiseksi.
Raatihuoneenpuisto

Raatihuoneenpuiston suihkulähde.
Raatihuoneenpuisto on Porin raatihuoneen edustalla sijaitseva puisto. Se on kaupungin vanhimpia puistoja ja on alun perin toiminut kauppatorina 1800-luvun jälkipuoliskolle saakka.
Kuvaus

Puisto sijaitsee vanhassa 1800-luvulla rakennetussa ns. Kivi-Porissa. Se rajoittuu puiston pohjoispuolella raatihuoneen ohitse kulkevaan Hallituskatuun ja eteläpuolella Valtakatuun. Itä- ja länsipuolella sitä rajaavat Teatterikatu sekä Raatihuoneenkatu. Yhdessä Pohjois- ja Eteläpuiston kanssa se muodostaa Cygnaeuksen koululta raatihuoneelle ulottuvan puistoakselin.
Vuonna 1841 valmistuneen raatihuoneen lisäksi sen laidoilla sijaitsevat myös 1884 rakennettu Porin Teatteri ja vuodelta 1895 peräisin oleva Porin kaupungintalo.
Historia

Raatihuoneen edustalla oleva tori on peräisin jo ainakin 1600-luvulta. Kartoissa se esiintyy ensimmäistä kertaa vuonna 1696. Alkuperäinen tori oli huomattavasti nykyistä pienempi. Se sijaitsi nykyisen puistoalueen keskiosassa ja oli rakennettujen tonttien ympäröimä.
Vuoden 1801 palon jälkeen tori laajeni huomattavasti. Raatihuone sijaitsi vuosisadan alkupuolella torin koilliskulmassa, kunnes uusi valmistui nykyisen Hallituskadun pohjoispuolelle vuonna 1841.
Viimeisimmän kaupunkipalon jälkeen vuonna 1852 kauppatori laajeni nykyisiin mittoihinsa G. T. von Chiewitzin laatiman asemakaavan mukaan. Torina alue toimi vuoteen 1872, ja kaksi vuotta myöhemmin siitä tehtiin englantilaistyylinen puisto.
1900-luvun alussa puutarha-arkkitehti Harald Söderberg laati uuden puistosuunnitelman. Muutostyöt valmistuivat vuonna 1912. Aikaisemmin muun muassa Porin pakkahuoneen laajennuksesta vastannut arkkitehti Gustaf Nyström suunnitteli remontin yhteydessä Hallituskadun ja Raatihuoneenpuiston välisen kivimuurin, jonka kaiteelle sijoitettiin vuonna 1913 Emil Cedercreutzin karhupatsas. Se korvattiin uudella Cedercreutzin suunnittelemalla pronssisella Satakunnan karhu-veistoksella vuonna 1938. Samana vuonna valmistui kauppaneuvos Antti Airion lahjoittama Raatihuoneen suihkulähde. Puiston kaakkoiskulmassa sijainnut pumppukaivo täytettiin 1936. Vuonna 1955 puistoon sijoitettiin kuvanveistäjä Lauri Leppäsen suunnittelema säveltäjä Selim Palmgrenin rintakuva.
Puistossa on suoritettu arkeologisia kaivauksia viimeksi vuonna 2007 tehtyjen putki- ja kaapelointitöiden yhteydessä. Silloin alueelta löydettiin erilaisten esineiden lisäksi myös vanhaa torikivetystä ja rakennusten perustuksia.
Puiston nimiä

Puisto esiintyy ensimmäistä kertaa nimettynä vuonna 1799 julkaistussa kartassa. Siinä sen nimeksi on merkitty Stor Torget eli Suurtori. Nimeä käytetään myös vuonna 1852 ennen Porin paloa julkaistussa kartassa. G. T. von Chiewitzin samana vuonna laatimassa uudessa asemakaavassa torin nimeksi on merkitty Nikolai torget Venäjän keisarin Nikolai I:n mukaan.[lähde? ]
Tapahtumia puistossa

Raatihuoneenpuistossa pidetään vuosittain opiskelijoiden järjestämä perinteinen vapputapahtuma. Ohjelmaan kuuluu muun muassa Raatihuoneen edustalla olevan karhupatsaan lakitus.
Vuosina 2008 ja 2010 Raatihuoneenpuisto on toiminut Ristin tie -pääsiäisvaelluksen lähtöpaikkana. Sitä on ollut puistossa seuraamassa arviolta 15 000–20 000 ihmistä.
Raatihuoneenpuisto on myös useana vuonna ollut yksi Suomi-areenan tapahtumapaikoista. Siellä järjestettiin muun muassa vuonna 2010 seuraavan kevään Eduskuntavaalien ensimmäinen vaalitentti.
Suurtori vuonna 1852.
Raatihuoneenpuisto Pohjoispuiston suuntaan.
Romance Is a Bonus Book

| Romance Is a Bonus Book> 로맨스는 별책부록 |
| --- | --- |
Tyyli:  draama
Kestoaika:  60 min
Pääosissa:   Lee Na-young  Lee Jong-suk 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  26. tammikuuta 2019 – 17. maaliskuuta 2019
Jaksoja:  16
Tuotanto
Tuotantoyhtiö(t):   Story & Pictures Media 
Aiheesta muualla
Virallinen sivusto
IMDb
Romance Is a Bonus Book (hangul: 로맨스는 별책부록; uudistettu latinisaatio: Romaenseuneun Byeolchaekburok) on televisioyhtiö tvNin esittämä eteläkorealainen draamasarja. Sen päärooleissa ovat Lee Na-young ja Lee Jong-suk.
Suomessa sarja alkoi samanaikaisesti Netflixissä.
Näyttelijät

| 0 | 1 | 2 |
| --- | --- | --- |
|  Lee Na-young  | … |  Kang Dan-i   |
|  Lee Jong-suk  | … |  Cha Eun-ho    |
Aiheesta muualla

Viralliset kotisivut
Rubikon

| Rubikon |
| --- | --- |
 Rubikon Bellarian kylässä
Laskupaikka:  Adrianmeri
Maat:  Italia
 Rubikonjoen sijainti.
Rubikon (ital. Rubicone) on pieni antiikista kuuluisa joki Pohjois-Italiassa. Se virtaa Forlì-Cesenan maakunnassa Savignano sul Rubiconen kunnan läpi. Vuoteen 1933 sen nimi oli Fiumicinojoki. Silloin Italian diktaattorin Benito Mussolinin päätöksellä silloinen Fiumicino vahvistettiin antiikin Rubikoniksi. Samalla kunnan annettiin vaihtaa nimensä Savignano di Romagnasta Savignano sul Rubiconeksi. Tämä paikannus on säilynyt nykypäivään. Joen nimi voi viitata siihen liuenneeseen punaiseen maa-ainekseen (ital. rubino, rubiini).
Antiikki

Rooman valtakunnan aikana joki oli rajana Gallia Cisalpina -provinssin ja itse Rooman välillä. Lain mukaan kenraalit eivät saaneet ylittää rajaa armeijan kanssa. Kun Julius Caesar ylitti joen vuonna 49 eaa., luultavasti 10. tammikuuta, hän rikkoi Rooman lakia ja aloitti sisällissodan. Suetoniuksen mukaan Caesar lausui "alea iacta est" ("arpa on heitetty") ennen kuin ylitti joen. Plutarkhos taas kertoo, että Caesar lausui tämän kreikaksi "anerrifthō kybos" ("lentäköön noppa") siteeraten näytelmäkirjailija Menandrosta.
Riitta-Liisa Arranz

Riitta-Liisa Arranz (s. 14. huhtikuuta 1948 Helsinki) on suomalainen Suomen maaseudun puoluetta edustanut poliitikko. Arranz toimi kansanedustajana vuosina 1983–1987 edustaen Uudenmaan läänin vaalipiiriä ja kuului Suomen maaseudun puolueen eduskuntaryhmään.
Sanomalehti Ilkan mukaan vuoden 1983 vaaleissa Arranzin pääsyä kansanedustajaksi vauhditti hyvä tuuri. Kampanjan aikana hänellä oli vain yksi lehti-ilmoitus: "Otetaan lapsia perhepäivähoitoon." Arranz oli sukunimensä ansiosta ehdokaslistansa ensimmäinen. SMP sai vaaleissa suurvoiton, mutta Uudeltamaalta puuttui nimekäs kärkiehdokas. Siksi moni äänestäjä valitsi listalta ensimmäisen nimen, ja perhepäivähoitaja päätyi yhdeksi kaudeksi eduskuntaan.
Romance & Cigarettes

| Romance & Cigarettes |
| --- | --- |

Ohjaaja:  John Turturro
Käsikirjoittaja:  John Turturro
Tuottaja:   Joel ja Ethan Coen  John Turturro  John Penotti  Justin Berfield 
Säveltäjä:  Paul Chihara
Kuvaaja:  Tom Stern
Leikkaaja:  Ray Hubley
Pääosat:   James Gandolfini  Susan Sarandon  Kate Winslet 
Valmistustiedot
Valmistusmaa:  Yhdysvallat
Tuotantoyhtiö:   United Artists Pictures Inc.  GreeneStreet Films Inc.  Icon Entertainment International 
Levittäjä:  United Artists Netflix
Ensi-ilta:  2005
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Romance & Cigarettes, televisioesityksessä Rakkautta ja tupakkaa, on vuonna 2005 ensi-iltansa saanut, näyttelijänä paremmin tunnetun John Turturron käsikirjoittama ja ohjaama musikaalinen romanttinen komediaelokuva. Sen ensemble-tyyppiseen, tasavahvoja rooleja tekevään näyttelijäkuntaan kuuluvat muun muassa James Gandolfini, Susan Sarandon, Kate Winslet, Steve Buscemi, Bobby Cannavale, Mandy Moore, Mary-Louise Parker, Aida Turturro, Christopher Walken, Barbara Sukowa, Elaine Stritch, Eddie Izzard ja Amy Sedaris. Elokuvan tuottajiin kuuluivat ohjaajaveljekset Joel ja Ethan Coen.
Juoni

Terästehtaan työntekijä Nick Murder (James Gandolfini) on ollut vuosia naimisissa ompelija Kittyn (Susan Sarandon) kanssa, ja heillä on kolme tytärtä. Vaikka rakastaakin vaimoaan, Nick ihastuu seksikkääseen alusvaatemyyjään Tulaan (Kate Winslet) ja aloittaa tulisen suhteen tämän kanssa. Kun Kitty pääsee selville miehensä uskottomuudesta, hän heittää Nickin ulos yhteisestä kodista. Tarinan kuluessa monet henkilöhahmot puhkeavat puhumaan tunteistaan alkamalla esittää suosikkisävelmiään ”playbackina” eli liikuttaen huuliaan alkuperäislevytysten tahdissa.
Soundtrack

”Delilah” – Tom Jones
”A Man Without Love” – Engelbert Humperdinck
”Piece of My Heart” – Dusty Springfield
”Answer Me, My Love” – Gene Ammons
”Red-Headed Woman” – Bruce Springsteen
”Do You Love Me Like You Kiss Me?” – Connie Francis
”Hot Pants” – Bobby Cannavale
”Quando m’innamoro” – Anna Identici
”Little Water Song” – Ute Lemper
”Prisoner of Love” – Cyndi Lauper
”Trouble” – Elvis Presley
”El cuarto de Tula” – Buena Vista Social Club
”Piece of My Heart” – Erma Franklin
”I Want Candy” – Mandy Moore, Aida Turturro ja Mary-Louise Parker
”It’s a Man’s Man’s Man’s World” – James Brown
”It Must Be Him” – Vikki Carr
”The Girl That I Marry” – James Gandolfini ja Susan Sarandon
”Ten Commandments of Love” – Harvey & The Moonglows
”I Wonder Who’s Kissing Her Now” – Aida Turturro
”Banks of the Ohio” – David Patrick Kelly ja Katherine Borowitz
”Piece of My Heart” – Erma Franklin
”When the Saviour Reached Down for Me” – The R&C Choir
Robby Krieger

| Robby Krieger |
| --- | --- |
 Krieger vuonna 2007
Henkilötiedot
Syntynyt: 8. tammikuuta 1946 (ikä 78) Los Angeles, Kalifornia, Yhdysvallat
Muusikko
Aktiivisena:  1967–
Tyylilajit:  rock, jazz
Soittimet:  kitara, laulu
Yhtyeet:  The Doors
Levy-yhtiöt:  Elektra Records 
Aiheesta muualla
www.robbykrieger.com
  [ Muokkaa Wikidatassa ] [ ohje ]  
Robert Alan ”Robby” Krieger (s. 8. tammikuuta 1946 Los Angeles, Kalifornia, Yhdysvallat) on yhdysvaltalainen rockkitaristi, -lauluntekijä ja -laulaja, joka tunnetaan parhaiten vuosina 1965–1973 toimineen The Doors -yhtyeen kitaristina ja lauluntekijänä.
Elämä ja ura

Krieger syntyi 8. tammikuuta 1946 Los Angelesissa. Hän on kitaristina itseoppinut. Krieger soitti aluksi flamencokitaraa ja sen jälkeen myös folkia, jazzia ja bluesia. Rockin soittamisesta hän kiinnostui käytyään Chuck Berryn konsertissa, minkä jälkeen hän osti itselleen tunnusmerkiksi muodostuneen Gibson SG -kitaran. Hän opiskeli yliopistossa fysiikkaa ja intialaista musiikkia. Hän jammaili rumpali John Densmoren kanssa ja tapasi meditaatiotunneilla myös Ray Manzarekin. Tämän kautta hän tutustui Jim Morrisoniin, ja nelikko muodosti yhdessä The Doorsin. Yhtyeen ensimmäinen hitti oli Kriegerin kirjoittama ”Light My Fire”. Muita Kriegerin kirjoittamia The Doorsin kappaleita ovat esimerkiksi ”Love Me Two Times”, ”Touch Me” ja ”Love Her Madly”.
Morrisonin kuoltua 1971 yhtye julkaisi triona kaksi albumia, joilla Krieger jakoi lauluosuudet kosketinsoittaja Manzarekin kanssa. The Doorsin hajottua kahden vuoden kuluttua Krieger perusti rumpali Densmoren kanssa The Butts Band -yhtyeen, jonka ainoaksi jäänyt yhtyeen nimeä kantanut albumi ilmestyi vuonna 1974. 1970- ja 1980-luvuilla hän levytti joitakin albumeja The Robby Krieger Bandissä. Krieger on myös soittanut kitaraa joissakin Blue Öyster Cultin kappaleissa.
2000-luvulla Krieger esiintyi Manzarekin kanssa nimellä The 21st Century Doors, vuodesta 2005 lähtien nimellä Riders on the Storm ja myöhemmin nimellä Manzarek–Krieger.
Rolling Stonen kaikkien aikojen sadan parhaan kitaristin listalla Krieger on sijoittunut 91. sijalle.
Krieger on kirjoittanut Doors-ajastaan muistelmat Set the Night on Fire: Elämää, kuolemaa ja kitaransoittoa The Doorsissa (Like, 2022).
Diskografia > Soolo

Robbie Krieger & Friends (1977)
Versions (1982)
Robby Krieger (1985)
No Habla (1989)
Door Jams (1989)
Cinematix (2000)
Singularity (2010)
Aiheesta muualla

Kuvia tai muita tiedostoja aiheesta Robby Krieger Wikimedia Commonsissa
The Doors
| --- | --- |
Studioalbumit:   The Doors (1967)  Strange Days (1967)  Waiting for the Sun (1968)  The Soft Parade (1969)  Morrison Hotel (1970)  L.A. Woman (1971)  Other Voices (1971)  Full Circle (1972)  An American Prayer (1978) 
Livealbumit:   Absolutely Live (1970)  Alive, She Cried (1983)  Live at the Hollywood Bowl (1987)  In Concert (1991)  Live in Detroit (äänitetty 1970; 2000)  Live in Hollywood: Highlights from the Aquarius Theater Performances (2001)  Live at the Aquarius Theatre: The First Performance (2001)  Live at the Aquarius Theatre: The Second Performance (2001)  Bright Midnight: Live in America (2001)  Live in Hollywood (2002)  Live in Philadelphia ’70 (2005)  Live in Boston (äänitetty 1970; 2005)  Live in Pittsburgh 1970 (2008)  Live at the Matrix 1967 (2008)  Live in New York (2009)  Live in Vancouver 1970 (2010)  Live at the Bowl ’68 (2012)  London Fog 1966 (2016)  Live at the Isle of Wight Festival 1970 (2018) 
Kokoelma-albumit:   13 (1970)  Weird Scenes Inside the Goldmine (1972)  The Best of The Doors (1973)  Greatest Hits (1980)  The Best of The Doors (1985)  The Doors (1980)  The Doors: Box Set (1997)  The Best of The Doors (2000)  Legacy: the Absolute Best  The Very Best of The Doors (2004)  Best of The Doors (2004)  Perception (2006)  The Very Best of The Doors (2007)  Scattered Sun (2007)  The Future Starts Here: The Essential Doors Hits (2008)  The Platinum Collection (2008)  L.A. Woman: The Workshop Sessions (2012)  Behind Closed Doors: The Rarities (2013)  The Singles (2017) 
Singlet:   ”Break On Through (To the Other Side)” / ”End of the Night” (1967)  ”Light My Fire” / ”The Crystal Ship” (1967)  ”People Are Strange” (1967)  ”Love Me Two Times” / ”Moonlight Drive” (1967)  ”The Unknown Soldier” / ”We Could Be So Good Together” (1968)  ”Hello, I Love You” / ”Love Street” (1968)  ”Touch Me” (1968)  ”Wishful Sinful” (1969)  ”Tell All the People” (1969)  ”Runnin’ Blue” (1969)  ”You Make Me Real” / ”Roadhouse Blues” (1970)  ”Love Her Madly” / ”Riders on the Storm” (1971)  ”The Mosquito” / ”Treetrunk” (1972)  ”Gloria” / ”Moonlight Drive” (1983)
Rubiksantiini

Rubiksantiinin rakenne
Rubiksantiinin 3D-malli
Rubiksantiini on luonnollinen ksantofyllipigmentti, joka on väriltään punaoranssia. Luonnossa rubiksantiinia löytyy ruusunmarjoista. Vuoteen 2008 asti sitä käytettiin elintarvikevärinä E-koodilla E161d; sitä ei ole hyväksytty käytettäväksi EU:ssa, mutta sen käyttö on hyväksytty Australiassa ja Uudessa-Seelannissa, jossa se on listattu numerolla 161d.
Rubiksantiinin kemiallinen kaava on C40H56O, moolimassa 552,9 g/mol, sulamispiste 160 °C ja CAS-numero 3763-55-1. Yhdiste tunnetaan myös nimillä (3R)-β-4-Caroten-3-ol ja Natural yellow 27.
Aiheesta muualla

Human Metabolome Database (HMDB): Rubixanthin (englanniksi)
Food Component Database (FooDB): Rubixanthin (englanniksi)
Kyoto Encyclopedia of Genes and Genomes (KEGG): Rubixanthin (englanniksi)
Dr. Duke's Phytochemical and Ethnobotanical Databases: Rubixanthin (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:rubixanthin
Käännös suomeksi
Raí

Raí (2009)
Raí koko nimeltään Raí Souza Vieira de Oliveira (s. 15. toukokuuta 1965 Ribeirão Preto, Brasilia) on brasilialainen jalkapalloilija. Hän oli pelipaikaltaan keskikenttäpelaaja. Raí valittiin Etelä-Amerikan parhaaksi jalkapalloilijaksi vuonna 1992.
Raí edusti suurimman osan urastaan São Paulo Futebol Clubea ja häntä pidetään seuran historian parhaimpana pelaajana. Raí pelasi São Paulo FC:ssä kymmenen vuotta toimien joukkueen kapteenina ja teki seuralle 128 maalia. Vuosina 1993-98 Raí pelasi Ranskan liigassa Paris Saint-Germain FC:n joukkueessa voittaen Ranskan mestaruuden ja kolme Ranskan cupia. PSG:stä Raí palasi São Paulo FC:hen ja lopetti siellä uransa vuonna 2002.
Brasilian jalkapallomaajoukkueessa Raí pelasi 51 maaottelua. Hän voitti maailmanmestaruuden Yhdysvaltain MM-kisoissa vuonna 1994. Raí oli turnauksessa maajoukkueen kapteeni, mutta joutui luovuttamaan kapteenin nauhan kesken turnauksen Dungalle.
Raín edesmennyt veli Sócrates oli myös jalkapalloilija.
Seurat

1984-86 Botafogo Futebol Clube
1987 Associação Atlética Ponte Preta
1987-93 São Paulo FC
1993-98 Paris Saint-Germain
1998-02 São Paulo FC